என் சாளரத்தின் வெளியில் .. நீ

என் சாளரத்தின் வெளியில் .. நீ ஆ.மணவழகன் நான் உன்னைப் பார்க்கிறேன்.. ! நீ அழகாக இருக்கிறாய்! ! மீண்டும் உன்னைப் பார்க்கிறேன் ! நீ அழகாகவே இருக்கிறாய்! ! மேகம் மூடிய நீ - வாழ்வின் ! சோகம் சூடிய சுவடு என்றான் ! ஒருவன்! ! நீ தேய்வது .. ! நிச்சயித்து நிரந்தரப்படுத்துவது - இப்புவியில் ! ஏதுமில்லை என்பதால் என்றான் ! ஒருவன்! ! நீ வளர்வது.. ! வந்த துன்பம் வாழ்வில் என்றும் ! நிலைப்பதில்லை என்பதால் என்றான் ! ஒருவன்! ! நீ தேய்வதும் தேய்ந்தும் வளர்வதும் ! இன்ப துன்பத்தின் சமநிலை என்றான் ! வாழ்ந்து பார்த்த ! ஒருவன்! ! தன்னுள் களங்கம் வைத்து - அது ! உன்னுள்ளும் உள்ளதென்றான்.. ! வாழத்தெரிந்த ! ஒருவன்! ! இல்லாமல் போவது ! உனக்கும் இருக்கிறதாம் ! தேற்றிக்கொண்டான் - தன் தேவையுணர்ந்த ! ஒருவன்! ! உன்னை, ! விட்டெறிந்த இட்லி என்றான்... ! வெட்டிப் போட்ட நகம் என்றான்.. ! சுட்டெறிந்த அப்பளம் என்றான்.. ! வானிற்குத் தோன்றிய கொப்புளம் என்றான்.. ! தோழியர் சூழ வரும் மங்கை என்றான்.. ! தோழர் சூழ வரும் மன்னன் என்றான்.. ! - -  என்றான்.. ! - -  என்றான்.. ! எப்போதும் போல என் சாளரத்தின் வெளியில் நீ! எல்லோரும் உன்னைப் பார்க்க - நீ ! மட்டும் என்னைப் பார்க்கிறாய்! ! நான் நிலவைப் பார்க்கிறேன் - அது ! அழகாக இருக்கிறது - அது ! அதுவாக இருக்கிறது! !  ! ஆ. மணவழகன்